Antanas Lankutis

Antanas Lankutis (1866 m. Voveraičiuose, Kretingos valsčius, Telšių  apskritis – 1953 m. Bliūdsukiuose, Kretingos rajonas) – knygnešys.

 Biografija 
Mokėsi Darbėnų valdinėje mokykloje. 1890–1894 m. tarnavo Rusijos imperijos kariuomenės Leibgvardijos Semionovsko pulke, dislokuotame Sankt Peterburge. Karinę tarnybą baigė turėdamas jefreitoriaus laipsnį.

1894 m. grįžo į Lietuvą, bernavo Voveraičiuose ir Bliūdsukiuose. Bliūdsukiuose tarnavo pas ūkininkus Žebrauskus, nuomojusius Maliauskų ūkį, buvusį prie pat sienos su Mažąja Lietuva. Kretingos vienuolyne įkalintiems kunigams organizavus draudžiamos lietuviškos spaudos gabenimą į vienuolyną, buvo vienas iš pagrindinių patikimų vežėjų. Ūkio savininkų Maliauskų dukters Onos Maliauskaitės ir jos draugės slaptai iš pasienio parneštą lietuvišką spaudą pakraudavo į vežimą, apdėdavo šienu ir parveždavo į namus. Sekmadieniais savo šeimininkus veždamas į Kretingos bažnyčią, kunigams į vienuolyną nuveždavo per savaitę susikaupusią lietuvišką spaudą, kurią slėpdavo vienuolyno rūsiuose. Spaudą gabendavo į Karteną, Plungę, Endriejavą ir kitas vietas. Dažnai nelegalius spausdinius nuveždavo į Vaiguvą (Kelmės r.), kur kunigavo Maliauskų sūnus Antanas.Lankutis Antanas. – Lietuvos knygnešiai ir daraktoriai 1864–1904 / Benjaminas Kaluškevičius, Kazys Misius. – Vilnius: Diemedis, 2004, Nr. 2628 

1904 m. vedė Petronėlę Žebrauskaitę. Nuo 1907 m. ūkininkavo Bliūdsukiuose iš Maliauskų nusipirktame ūkyje. Užaugino sūnų Juozą, dukteris Juliją, Petronėlę ir Eleną. Apylinkėse garsėjo kaip puikus sodininkas ir bitininkas. Bičiuliavosi su Kretingos pranciškonų vienuolyno gvardijonu tėvu Aloyzu Janušaičiu. Palaidotas Kretingos senosiose kapinėse.Iš mano atsiminimų apie Kretingą 1901–1903 m. / Povilas Dogelis. – Tiesos kelias, 1928 m., Nr. 6Apie nelegaliąją literatūrą ir spaudos laisvės sukaktį / Povilas Dogelis. – XX amžius, 1939-05-08

 Šaltiniai 

 Nuorodos 
 Maliauskai 
 Antanas Maliauskas
 Ona Maliauskaitė

Kategorija:Knygnešiai